วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
3 ก.พ. 2559

ภาครวมตลาดภาคเช้า
ดัชนี SET ช่วงเช้าปิดลบ 1,277.61 (-7.69 จุด,-0.60%) กรอบ 1,275 – 1,283 มูลค่าการซื้อขาย 19,783.94 ลบ.  เรียงลำดับมูลค่าการซื้อขาย ICT ENERG BANK TRANS CONMAT COMM FOOD HELTH PROP ตามลำดับ
ตลาดภูมิภาคถูกกดดันต่อ [Nikkei225 -3.14%][FBMKLCI -0.85%][HSI -2.49%][SSE -1.17%][TAIEX -0.84%][source: IQ]

สัญญาน้ำมันดิบเวสต์เท็กซัส (WTI) ร่วงลง หลังรายงาน รัสเซียผลิตน้ำมันเพิ่มขึ้นสูงสุดเป็นประวัติการณ์ในเดือนม.ค. รวมทั้งรายงานจากการปิโตรเลียมสหรัฐ (API) ที่ระบุว่า สต็อกน้ำมันดิบของสหรัฐปรับตัวสูงขึ้นในรอบสัปดาห์ที่ผ่านมา
– กสทช. นัดประชุมคณะทำงานแก้ไขปัญหาการประกอบกิจการโทรทัศน์ภาคพื้นดินในระบบดิจิตอล เพื่อหาข้อสรุปช่วยเหลือผู้ประกอบการทีวีดิจิตอล โดยล่าสุด กสท. ได้สั่งพักใช้ใบอนุญาตช่องไทยทีวีและช่องโลก้า หรือเอ็มวีทีวี แฟมิลี่ หลังไม่ชำระเงินประมูลงวดที่ 2
รวมถึงค่าธรรมเนียมรายปี ตั้งแต่ปีที่ผ่านมา และกสท.มีมติสั่งพักใช้ใบอนุญาตประกอบกิจการของทั้ง 2 ช่อง ไป 2 ครั้งแล้ว ซึ่งครั้งที่ 3 ครบกำหนด 3 ก.พ. นี้ และยังได้ส่งหนังสือถึง BBL ให้จ่ายเงิน 1,634 ล้านบาทภายใน 30 วัน 
– ลีสซิ่งกสิกรไทย เปิดเผยเป้ากำไรสุทธิราว 728 ล้านบาท โดยตั้งเป้าปล่อยสินเชื่อเช้าซื้อใหม่และลีสซิ่งไว้ที่ 73,744 ล้านบาท ซึ่งจะส่งผลให้บริษัทฯมียอดสินเชื่อคงค้างราว 91,950 ล้านบาท โดยบริษัทฯจะเน้นทำตลาดในกลุ่มผลิตภัณฑ์ที่มีศักยภาพ เช่น กลุ่มยานยนต์ขนาดใหญ่ (Big Bike) และกลุ่มรถกระบะ รถบรรทุก รวมทั้ง การร่วมมือทางการตลาดระหว่างบริษัทฯคู่ค้าและพันธมิตร  ทั้งนี้บริษัทตั้งฯเป้ารักษาสินเชื่อที่ไม่ก่อให้เกิดรายได้ (NPL) ไว้ไม่เกิน 1.91% จากปีก่อนที่ 1.50% 
– ติดตามการประชุมคณะกรรมการนโยบายการเงิน (กนง.) 1/2559 ว่าทิศทางของนโยบายการเงินของไทยจะไปทางไหน ท่ามกลางการดำเนินนโยบายที่แตกต่างกันของประเทศเศรษฐกิจหลัก คาด กนง.รอบนี้จะยังคงอัตราดอกเบี้ยไว้ที่ 1.50%
 
IMPACT(+) SCC CPF PTTGC INTUCH ADVANC BDMS TOP VGI TRUE TASCO BEAUTY SAWAD TU RS SMT
IMPACT(-) PTT KBANK AOT SCB PTTEP BBL BH DTAC BLA TPIPL BEM KTB EGCO LH CPN MINT MAJOR TMB  
 
แนวโน้มตลาดและหุ้นที่น่าสนใจ
ปิดภาคเช้า 1,277.61 (-7.69)
แนวโน้มภาคบ่าย : คาดรีบาวน์กลับขึ้นทดสอบ 1,285 
ดัชนีช่วงเช้า แม้จะหลุดแนวรับสำคัญ 1,280 ลงมา แต่ยังคงสามารถสร้างฐานแถวบริเวณ 1,276 ได้อย่างแข็งแกร่ง ภาพระยะสั้น มีโอกาสรีบาวน์ กลับขึ้นทดสอบ 1,285 ลักษณะ W-Shape
 
J (ราคาปิดภาคเช้า 3.46)
ซื้อ/ถือ แนวรับ 3.44 แนวต้าน 3.72 / 4.06
แท่งเทียนรายวันยังคงรักษาระดับไม่สร้างจุดต่ำใหม่ ผสาน Indicators บางตัว แสดงสัญญาณที่ดี มีแนวโน้มปรับตัวขึ้น ทดสอบแนวต้าน Fibo. 50.0% ที่ 3.72
 
RP (ราคาปิดภาคเช้า 7.10)
ซื้อ/ถือ แนวรับ 7.10 แนวต้าน 7.80/8.80 
แนวโน้มการแกว่งตัวมีโอกาสสิ้นสุดรอบขาลงใหญ่ ระยะสั้นกลุ่มแท่งเทียนโดจิแกว่งตัวเหนือSMA5วันและ10วัน 7.10 ได้มั่นคง มีโอกาสที่จะทดสอบผ่านแนวต้านจุดสูงรอบที่ผ่านมา 7.50 (ซื้อระยะสั้นตาม) โดยมีแนวต้านต่อไปที่ระดับ 7.80 และ 8.80 เป็นเป้าหมายa